கேள்வி: ஆர்த்தோசிலிக்கேட்டு - கரிம வேதியியலில் ஆர்த்தோசிலிக்கேட்டு குறித்து விரிவாக சொல்லுங்கள்.
பதில்: கனிம வேதியியல் மற்றும் புவிவேதியியல் மிகவும் முக்கியமானதாக இருந்தாலும், ஆர்த்தோசிலிக்கேட்டு அயனி கரிம வேதியியல் அரிதாகவே காணப்படுகிறது. கரிமத் தொகுப்பு வினைகளில் இரண்டு சிலிக்கேட்டு சேர்மங்கள் பயன்படுத்தப்படுகின்றன. டெட்ராயெத்தில் ஆர்த்தோசிலிக்கேட்டு பலபடிகளை இணைக்கப் பயன்படுகிறது. மேலும் இது புரைமக் களி உற்பத்தியில் மிகவும் முக்கியமானதாகும். டெட்ராமெத்தில் ஆர்த்தோசிலிக்கேட்டு டெட்ராயெத்தில் ஆர்த்தோசிலிக்கேட்டுக்கு மாற்றாகப் பயன்படுத்தப்படுகிறது. மேலும் இது ஒரு வினையாக்கியாகவும் பல பயன்பாடுகளைக் கொண்டுள்ளது. டெட்ராமெத்தில் ஆர்த்தோசிலிக்கேட்டு சிதைவடைந்து அதிக அளவு நச்சு மெத்தனாலை உற்பத்தி செய்வதால், டெட்ராமெத்தில் ஆர்த்தோசிலிக்கேட்டு சேர்மத்தை விட டெட்ராயெத்தில் ஆர்த்தோசிலிக்கேட்டு அதிகமாக விரும்பப்படுகிறது. டெட்ராமெத்தில் ஆர்த்தோசிலிக்கேட்டை உள்ளிழுப்பது நுரையீரல் சிலிக்காவின் நச்சுத்தன்மையை உருவாக்க வழிவகுக்கும்.